instagram.com saytining mobil versiyasida suratga olish va ularni yuklash imkoni paydo bo‘ldi. Biroq foydalanuvchilar hozircha filtrlardan foydalanib, ularni kengaytirilgan tahrirdan o‘tkazish imkoniga ega emaslar - faqat suratni aylantirish va formatni tanlash mumkin. Video faqat ilova orqali yuklanadi. Instagram mobil versiyasining tashqi ko‘rinishi o‘zgarmagan: unda xuddi shunday lentani kuzatish, xabarlarni o‘qish va foydalanuvchilar profilini ko‘zdan kechirish mumkin. Saytda "Tarixlar" va shaxsiy xabarlar bo‘limi yo‘q. Foto:TechCrunch TechCrunch’da ta’kidlanishicha, kompaniya 2017 yilning martidan yangilangan veb-versiyani testdan o‘tkazmoqda. Unda "Qidiruv va qiziq" (Explore) bo‘limi paydo bo‘ldi, bu bo‘limda tavsiya qilingan do‘stlar postlari va boshqa foydalanuvchilarning mashhur suratlarini ko‘rish mumkin.